Fenica junipero

La fenica junipero (Juniperus phoenicea ; loka nomo Arâr) estas junipero trovebla tra la mediteranea regiono, ekde Maroko kaj Portugalujo, oriente de Turkujo kaj Egiptujo, ankaŭ en Madejro kaj Kanarioj, kaj en la montaro de okcidenta Sauda Arabujo apud Ruĝa Maro. Plejofte ĝi vegetas je malalta altitudo apud la marbordo, sed atingas 2 400 metrojn en la sudo de sia arealo, en Atlasa Montaro.

 Priskribo 
Ĝi estas granda arbedo aŭ eta arbo altante 2-12 metrojn, kun trunkodiametro ĝis 1 metron kaj
ronda aŭ neregula arbokrono. La folioj havas du formojn, junaĝaj pinglecaj 8–10 mm longaj folioj ĉe arbidoj, kaj plenkreskaj skvamaj 0,5–2 mm longaj folioj ĉe pli maljunaj plantoj; ili estas aranĝitaj aŭ pare-kontraŭe aŭ triope-krone. Ĝenerale la planto estas monoika, sed iuj individuoj estas dioikaj. La strobiloj estas berecaj, diametre 6–14 mm, oranĝkolor-brunaj, okaze kun rozkolora vaksa brilo, kaj entenas 3-8 semojn; ili maturiĝas en ĉirkaŭ 18 monatojn. La masklaj strobiloj longas 2–4 mm, kaj fru-printempe polenadas.

 Subspecioj 
Estas du varioj de tiu palearktisa specio, konsiderataj kiel subspecioj laŭ iuj aŭtoroj :
 Juniperus phoenicea var. phoenicea. Tra tuta la arealo de la specio. La strobiloj estas sferaj, ĉirkaŭ tiel larĝaj kiel longaj.
 Juniperus phoenicea var. turbinata (sinonimo J. turbinata). Ĝi estas limigita al marbordaj sablodunaj biotopoj. La strobiloj estas ovalaj, pli mallarĝaj ol longaj.

 Uzado 
La volatila oleo estas speciale riĉa je triciklaj seskviterpenoj tujopsenoj; la durameno  Simon, Karl-Hermann (ed.) 1995 : Lexicon Silvestre. Prima Pars. Vortaro de forsta fako. Esperantlingva parto (I eo) kun difinoj. Förderverein Lexicon Silvestre e.V., Eberswalde, 84 pp. (p. 52 ) enhavas taksitan 2,2% de tiu hidrokarbono  . Runeburg (1960) skribis ke "fenica junipero ŝajnas esti la plej konvena resurco de tujopseno en la mondo."

 Referencoj 

 Vidu ankaŭ 
 Flaŭro de Maroko
 Iberaj sklerofilaj kaj kvazaŭdeciduaj arbaroj
 Incensa junipero
 Mediteraneaj sekaj duonarbaroj kaj stepo
 Nordorient-hispanaj kaj sud-francaj mediteraneaj arbaroj
 Pika junipero

 Bibliografio 
  Adams, R. P. 2004 : Junipers of the World: The genus Juniperus. Trafford, Victoria. ISBN 1-4120-4250-X
  Métro A. & Ch. Sauvage 1955 : Flore des végétaux ligneux de la Mamora, Société des sciences naturelles et physiques du Maroc, Rabat, 498 pp. (p. 406-406)

 Eksteraj ligiloj 


  Gymnosperm Database: Juniperus phoenicea

Kategorio:Cipresacoj
Kategorio:Arboj
Kategorio:Arbedoj
Kategorio:Palearktisa flaŭro